

PROJEKTS uz 23.01.2024.

vēlamais datums izskatīšanai Attīstības komitejā: 14.02.2024.

domē: 29.02.2024.

sagatavotājs un ziņotājs: Nadežda Rubina

 LĒMUMS

Ādažos, Ādažu novadā

2024. gada 29. februārī **Nr.**«DOKREGNUMURS»

**Par adreses maiņu objektiem īpašumā "Tūjas", Alderos**

Ādažu novada pašvaldības dome izskatīja nekustamā īpašuma “Tūjas”, Alderi (kadastra numurs 8044 014 0009) īpašnieka J.M. (adrese) 14.01.2024. iesniegumu (reģ. 15.01.2024., Nr. ĀNP/1-11-1/24/283), ar lūgumu mainīt īpašuma sastāvā ietilpstošu objektu esošu adresi Zušu iela 4, Alderi, Ādažu pag., Ādažu nov., piesaistot to pie Enkuru ielas. Lūgums adreses maiņai pamatots ar atsauci uz 06.03.2017. saskaņotu dzīvojamās mājas būvprojektu Nr. BV/7-3-3/17/12 (turpmāk – Būvprojektu), kas paredz piekļuvi jaunbūvējamai mājai ar autotransportu no Enkuru ielas.

Atbilstoši Nekustamā īpašuma valsts kadastra informācijas sistēmas datiem Alderu ciemā Enkuru un Zušu ielu krustojuma tuvumā atrodas apbūvei paredzēta zemes vienība ar kadastra apzīmējumu 8044 014 0010, kurai Valsts adrešu reģistra informācijas sistēmā reģistrēta adrese Zušu iela 4, Alderi, Ādažu pag., Ādažu nov., LV-2164. Uz zemes vienības ir reģistrēta palīgēka ar adresi Zušu iela 4, Alderi, Ādažu pag., Ādažu nov., LV-2164 (kadastra apzīmējums 8044 014 001 0001), kā arī ar Būvprojektu ir plānota dzīvojamā māja bez adreses ar apbūves laukumu 74 m2, kas ir adresācijas objekts, atbilstoši Ministru kabineta 29.06.2021. noteikumu Nr. 455 “Adresācijas noteikumi” (turpmāk – Noteikumi) 2. punktam.

Noteikumu 9. punktā noteikts, ka pašvaldībai, izvērtējot konkrēto situāciju, ir tiesības piešķirt adresi bez personas piekrišanas, ja adrese adresācijas objektam nav piešķirta, un mainīt, ja tā neatbilst Noteikumu prasībām.

Noteikumu 15. punktā noteikts, ka pilsētu un ciemu teritoriju daļās, kur ir ielas, apbūvei paredzētajai zemes vienībai vai ēkai piešķir numuru ar piesaisti ielas nosaukumam.

Noteikumu 18.1. apakšpunktā noteikts, ka pilsētās un ciemos apbūvei paredzētu zemes vienību un ēku numurus piešķir šādā kārtībā: ielās – no ielas sākuma augošā secībā, sākot numerāciju ar pirmajiem cipariem, virzienā no apdzīvotās vietas centra uz nomali vai no galvenās ielas, laukuma, autoceļa. Ielas kreisajā pusē piešķir nepāra numurus, labajā pusē – pāra numurus.

Noteikumu 20. punktā ir noteikts, ka pilsētu un ciemu teritoriju daļās, kur ir ielas, apbūvei paredzētajai zemes vienībai vai ēkai numuru piešķir, izvērtējot konkrēto situāciju un ņemot vērā tuvāko ielu vai ielu, no kuras iespējams pie ēkas piekļūt ar transportu.

Tuvākā iela, no kuras ir iespējams piekļūt pie ēkas ar transportu, ir Enkuru iela, līdz ar to adreses maiņa ir lietderīga un pamatota, piesaistot to Enkuru ielai.

Pamatojoties uz Pašvaldību likuma 10. panta pirmās daļas 21. punktu, Ministru kabineta 29.06.2021. noteikumu Nr. 455 “Adresācijas noteikumi” **2.11., 9., 15., 18.1 un 20. punktu**,kā arī Attīstības komitejas 14.02.2024. atzinumu, Ādažu novada pašvaldības dome

**NOLEMJ**:

1. Veikt adrešu maiņu un piešķiršanu šādiem adresācijas objektiem:

|  |  |  |  |  |  |
| --- | --- | --- | --- | --- | --- |
| Veiktā darbība | **Objekts**  | **Objekta kadastra apzīmējums vai cita identificējoša informācija** | **Objekta esošā adrese** | **Objekta kods adrešu klasifikatorā** | **Objekta jaunā adrese** |
| maiņa | zemes vienība,ēka | 8044 014 00108044 014 0010 001 | Zušu iela 4, Alderi, Ādažu pag., Ādažu nov., LV-2164 | 106824740 | Enkuru iela 3, Alderi, Ādažu pag., Ādažu nov., LV-2164 |
| Piešķiršana(plānota adrese) | ēka | dzīvojamā māja ar apbūves laukumu 74 m2 (06.03.2017. saskaņotais būvprojekts Nr. BV/7-3-3/17/12) | - | - | Enkuru iela 3, Alderi, Ādažu pag., Ādažu nov., LV-2164 |

1. Pašvaldības Centrālas pārvaldes Administratīvajai nodaļai nosūtīt šo lēmumu Valsts zemes dienestam uz e-adresi, kā arī adresācijas objektu īpašniekam uz e-pasta adresi.
2. Pašvaldības izpilddirektora vietniecei veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

*Iesniedzējam – 1 eks. @*

*VZD – uz e-adresi*

Sadale: NĪN, ADN, IDRV - @

N.Rubina 28776519